CELEX: 62010CA0378
Language: bg
Date: 2012-07-12 00:00:00
Title: Дело C-378/10: Решение на Съда (трети състав) от 12 юли 2012 г. (преюдициално запитване от Legfelsőbb Bíróság — Унгария) — искане за вписване в търговския регистър, подадено от VALE Építési Kft (Членове 49 ДФЕС и 54 ДФЕС — Свобода на установяване — Принципи на равностойност и ефективност — Трансгранично преобразуване — Отказ за вписване в регистъра)

22.9.2012   
            
            
               BG
            
            
               Официален вестник на Европейския съюз
            
            
               C 287/3
            
         Решение на Съда (трети състав) от 12 юли 2012 г. (преюдициално запитване от Legfelsőbb Bíróság — Унгария) — искане за вписване в търговския регистър, подадено от VALE Építési Kft
   (Дело C-378/10) (1)
   
   (Членове 49 ДФЕС и 54 ДФЕС - Свобода на установяване - Принципи на равностойност и ефективност - Трансгранично преобразуване - Отказ за вписване в регистъра)
   2012/C 287/04
   Език на производството: унгарски
   
      Запитваща юрисдикция
   
   Legfelsőbb Bíróság
   
      Страна в главното производство
   
   VALE Építési Kft
   
      Предмет
   
   Преюдициално запитване — Magyar Köztársaság Legfelsőbb Bírósága — Тълкуване на членове 43 ЕО и 48 ЕО — Преместване на дружество, учредено съгласно правото на една държава членка, в друга държава членка с промяна на приложимото национално право — Национална правна уредба, която не позволява в националния търговски регистър като праводател на дружеството да се посочи дружество, учредено в друга държава членка
   
      Диспозитив
   
   
               1.
            
            
               Членове 49 ДФЕС и 54 ДФЕС трябва да се тълкуват в смисъл, че не допускат национална правна уредба, която предвижда възможност за преобразуване на учредените по националното право дружества, но принципно не позволява — посредством учредяване на дружество по националното право — преобразуването на вече учредено по правото на друга държава членка дружество в дружество по националното право.
            
         
               2.
            
            
               В контекста на трансгранично преобразуване на дружество членове 49 ДФЕС и 56 ДФЕС трябва да се тълкуват в смисъл, че приемащата държава членка има право да определи релевантните за подобна операция национални норми и следователно да приложи разпоредбите на националното си законодателство, предвидени за преобразуванията на национално равнище, които разпоредби уреждат учредяването и функционирането на дружеството, каквито са например изискванията за изготвяне на счетоводен баланс и на опис на активите. Принципите на равностойност и ефективност обаче не допускат приемащата държава членка съответно
               
                           —
                        
                        
                           в случай на трансгранично преобразуване — да откаже да впише дружеството, заявило преобразуването в качеството си на „праводател“, ако подобно вписване на дружеството праводател е предвидено за преобразуванията на национално равнище, и
                        
                     
                           —
                        
                        
                           в производството по регистрация на дружеството — да откаже надлежно да вземе предвид документите, съставени от органите на държавата членка по произход.
                        
                     
         
      (1)  ОВ C 317, 20.11.2010 г.